CELEX: 62007CA0350
Language: et
Date: 2009-03-05 00:00:00
Title: Kohtuasi C-350/07: Euroopa Kohtu (kolmas koda) 5. märtsi 2009 . aasta otsus (Sächsisches Landessozialgericht’i (Saksamaa) eelotsusetaotlus) – Kattner Stahlbau versus Maschinenbau- und Metall- Berufsgenossenschaft (Konkurents — EÜ artiklid 81, 82 ja 86 — Kohustuslik liikmesus tööõnnetus- ja kutsehaiguskindlustust pakkuvas üksuses — Mõiste ettevõtja — Valitseva seisundi kuritarvitamine — Teenuste osutamise vabadus — EÜ artiklid 49 ja 50 — Piirangud — Õigustatus — Sotsiaalkindlustussüsteemi finantstasakaalu tõsise kahjustamise oht)

1.5.2009   
            
            
               ET
            
            
               Euroopa Liidu Teataja
            
            
               C 102/5
            
         Euroopa Kohtu (kolmas koda) 5. märtsi 2009. aasta otsus (Sächsisches Landessozialgericht’i (Saksamaa) eelotsusetaotlus) – Kattner Stahlbau versus Maschinenbau- und Metall- Berufsgenossenschaft
   (Kohtuasi C-350/07) (1)
   
   (Konkurents - EÜ artiklid 81, 82 ja 86 - Kohustuslik liikmesus tööõnnetus- ja kutsehaiguskindlustust pakkuvas üksuses - Mõiste „ettevõtja” - Valitseva seisundi kuritarvitamine - Teenuste osutamise vabadus - EÜ artiklid 49 ja 50 - Piirangud - Õigustatus - Sotsiaalkindlustussüsteemi finantstasakaalu tõsise kahjustamise oht)
   2009/C 102/07
   Kohtumenetluse keel: saksa
   
      Eelotsusetaotluse esitanud kohus
   
   Sächsisches Landessozialgericht
   
      Põhikohtuasja pooled
   
   
      Hageja: Kattner Stahlbau GmbH
   
      Kostja: Maschinenbau- und Metall- Berufsgenossenschaft
   
      Kohtuasja ese
   
   Eelotsusetaotlus – Sächsisches Landessozialgericht – EÜ artiklite 81 ja 82 ning ühenduse õiguse muude sätete tõlgendamine – Siseriiklikud õigusnormid, mis kehtestavad kohustusliku tööõnnetus- ja kutsehaiguskindlustuse süsteemi, mis koosneb paljudest tööandjate vastutuskindlustusseltsidest (Berufsgenossenschaft) ning mille liikmelisus on kohustuslik ettevõtjate jaoks valdkondlikult pädeva kohaliku vastutuskindlustusseltsi kaudu – EÜ artiklite 81 ja 82 tähenduses „ettevõtja” omadused tööandjate vastutuskindlustusseltsil, mis on pädev iseseisvalt kindlaks määrama sissemakse suuruse, ilma et siseriiklikud eeskirjad selle maksimumsummat ette näeksid
   
      Resolutiivosa
   
   
               1.
            
            
               EÜ artikleid 81 ja 82 tuleb tõlgendada nii, et selline üksus nagu põhikohtuasjas käsitletav tööandjate vastutuskindlustusselts, kellega kindlaksmääratud tegevusvaldkonna ja territooriumi ettevõtjad peavad tööõnnetus- ja kutsehaiguskindlustuse alusel liituma, ei ole nende sätete tähenduses ettevõtja, vaid täidab puhtalt sotsiaalset ülesannet, kuna ta tegutseb sellise skeemi raames, millega rakendatakse solidaarsuse põhimõtet, ja kuna selle skeemi üle teostab järelevalvet riik – mida tuleb eelotsusetaotluse esitanud kohtul kontrollida.
            
         
               2.
            
            
               EÜ artikleid 49 ja 50 tuleb tõlgendada nii, et nendega ei ole vastuolus sellised siseriiklikud õigusnormid, nagu on kõne all põhikohtuasjas, mille kohaselt kindlaksmääratud tegevusvaldkonna ja territooriumi ettevõtjad on kohustatud liituma sellise üksusega nagu põhikohtuasjas käsitletav tööandjate vastutuskindlustusselts, kui asjaomane skeem ei lähe kaugemale sellest, mis on sotsiaalkindlustuse ühe haru finantstasakaalu tagamise eesmärgi saavutamiseks vajalik – viimast tuleb kontrollida eelotsusetaotluse esitanud kohtul.
            
         
      (1)  ELT C 269, 10.11.2007.